Jelasin soal Konvensyen Senjata Kimia  dalam bahasa melayu dong

Konvensyen Senjata Kimia atau satu namanya dalam sebuah bahasa rasmi PBB, Chemical Weapons Convention (CWC), ialah sebuah perjanjian berkaitan dengan kawalan senjata yang mengharamkan penghasilan, penyimpanan stok, dan penggunaan senjata kimia dan pelopor kimia-kimia tersebut.  Nama Konvensyen dalam bahasa Inggeris ialah Convention on the Prohibition of the Development, Production, Stockpiling and Use of Chemical Weapons and on their Destruction (Konvensyen tentang Larangan Pembangunan, Pembuatan, Penyimpanan Stok dan Penggunaan Senjata Kimia serta Pemusnahannya).  Perjanjian ini ditadbirkan oleh Pertubuhan Larangan Senjata Kimia (Oganisation for the Prohibition of Chemical Weapons, OPCW), sebuah organisasi bebas yang berpangkalan di Hague, Belanda.

Kewajipan utama di bawah konvensyen ini ialah larangan terhadap penggunaan dan pembikinan senjata-senjata kimia, serta pemusnahan semua senjata kimia.  Aktiviti pemusnahan disahkan oleh OPCW.  Sehingga Januari 2013, lebih kurang 78% daripada stok (yang disytiharkan) senjata kimia sudah dimusnahkan. Konvensyen ini juga memiliki peruntukan untuk menilai gudang-gudang kimia dan tentera secara sistematik, dan juga untuk menyiasat dakwaan tentang penggunaan dan pembuatan senjata kimia berlandaskan maklumat intipan daripada negara-negara treati.

Setakat Jun 2013, 189 negara menyertai CWC, dan dua lagi negara, (Israel dan Myanmar) sudah menandatangani tetapi belum meratifikasi Konvensyen.